CELEX: C2004/106/163
Language: el
Date: 2004-04-30 00:00:00
Title: Υπόθεση T-100/04: Προσφυγή-αγωγήτου Massimo Giannini κατά της Επιτροπής των Ευρωπαϊκών Κοινοτήτων που ασκήθηκεστις 11 Μαρτίου 2004

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 106/83
            
         Προσφυγή-αγωγή του Massimo Giannini κατά της Επιτροπής των Ευρωπαϊκών Κοινοτήτων που ασκήθηκε στις 11 Μαρτίου 2004
   (Υπόθεση T-100/04)
   (2004/C 106/163)
   Γλώσσα διαδικασίας: η γαλλική
   Ο Massimo Giannini, κάτοικος Βρυξελλών, εκπροσωπούμενος από τους δικηγόρους Georges Vandersanden και Laure Levi, άσκησε στις 11 Μαρτίου 2004 ενώπιον του Πρωτοδικείου των Ευρωπαϊκών Κοινοτήτων προσφυγή-αγωγή κατά της Επιτροπής των Ευρωπαϊκών Κοινοτήτων.
   Ο προσφεύγων–ενάγων (στο εξής: προσφεύγων) ζητεί από το Πρωτοδικείο:
   
               —
            
            
               να ακυρώσει την απόφαση της εξεταστικής επιτροπής του διαγωνισμού COM/A/9/01 περί μη εγγραφής του ονόματος του προσφεύγοντος στον εφεδρικό πίνακα για μελλοντικές προσλήψεις του εν λόγω διαγωνισμού·
            
         
               —
            
            
               να επιδικάσει αποζημίωση προς αποκατάσταση της υλικής ζημίας, υπολογιζομένης, αφενός, στη διαφορά μεταξύ του επιδόματος ανεργίας που εισπράττεται μετά τη λήξη της συμβάσεως εκτάκτου υπαλλήλου και του μισθού μονίμου υπαλλήλου σταδιοδρομίας A7, κλιμάκιο 4, και, αφετέρου, μετά την περίοδο ανεργίας, στο ποσό των αποδοχών μονίμου υπαλλήλου βαθμού Α7, κλιμάκιο 5·
            
         
               —
            
            
               να επιδικάσει αποζημίωση προς ικανοποίηση της ηθικής βλάβης που υπέστη ο προσφεύγων, υπολογιζομένης σε 1 ευρώ·
            
         
               —
            
            
               να καταδικάσει την καθής-εναγομένη στα δικαστικά έξοδα·
            
         Ισχυρισμοί και κύρια επιχειρήματα:
   Η παρούσα διαφορά έχει ως αντικείμενο τον αποκλεισμό του προσφεύγοντος από τον εφεδρικό πίνακα προσλήψεων του διαγωνισμού COM/A/9/01, που αποσκοπούσε στην κατάρτιση εφεδρικού πίνακα για μελλοντικές προσλήψεις διοικητικών υπαλλήλων (σταδιοδρομίας A7/A6) στους τομείς της οικονομίας και της στατιστικής.
   Προς στήριξη των ισχυρισμών του, ο προσφεύγων επικαλείται, κατ'αρχάς, παράβαση των άρθρων 4, 27, 29, 30 και 31 και του παραρτήματος III του ΚΥΚ, εσφαλμένη εκτίμηση του συμφέροντος της υπηρεσίας, καθώς και παράβαση της προκηρύξεως του διαγωνισμού, του καθήκοντος αρωγής και του άρθρου 1 της αποφάσεως 2002/621/ΕΚ των Γενικών Γραμματέων των κοινοτικών οργάνων, καθόσον δύο από τους επιτυχόντες του διαγωνισμού, που είναι εγγεγραμμένοι στον εφεδρικό πίνακα για μελλοντικές προσλήψεις, είναι ήδη μόνιμοι υπάλληλοι σταδιοδρομίας A7/A6 και κατέχουν, κατά μείζονα λόγο, θέσεις οικονομολόγων στην εν λόγω σταδιοδρομία.
   Επιπλέον, ο προσφεύγων προβάλλει:
   
               —
            
            
               την παραβίαση της αρχής της απαγορεύσεως των διακρίσεων, καθόσον, μεταξύ άλλων, η επιτροπή επιλογής δεν εξασφάλισε τη συνεπή εφαρμογή των κριτηρίων αξιολογήσεως και καθόσον ο προσφεύγων δεν έτυχε της ίδιας μεταχειρίσεως με τους άλλους υποψηφίους·
            
         
               —
            
            
               την ύπαρξη, εν προκειμένω, πρόδηλης πλάνης εκτιμήσεως·
            
         
               —
            
            
               την παραβίαση της αρχής της χρηστής διοικήσεως και την παράβαση του άρθρου 30 του ΚΥΚ και του άρθρου 3 του παραρτήματος III του εν λόγω κανονισμού, καθόσον η εξεταστική επιτροπή δεν είχε τα απαιτούμενα προσόντα για να εκτιμήσει αντικειμενικά τις δοκιμασίες.
            
         Ο προσφεύγων επικαλείται επίσης διαδικαστική πλημμέλεια, κατάχρηση εξουσίας και έλλειψη αρμοδιότητας, καθώς και παραβίαση της αρχής της μη αναδρομικότητας.